
Р Е П У Б Л И К А
Б Ъ Л Г А Р И Я
 О Б Щ И Н А   Ц А Р Е В О

Изх. №........................
....................................
ДО 
ОБЩИНСКИ СЪВЕТ 

ЦАРЕВО

ДОКЛАДНА  ЗАПИСКА
ОТ ДЕНИС ДИХАНОВ

ЗА КМЕТ НА ОБЩИНА ЦАРЕВО

Относно: Приемане на решения за допълване на Годишната програма за управление и разпореждане с имотите – общинска собственост за 2026 год. и  провеждане на публичен търг с тайно наддаване за отдаване под наем за разполагане на поставяем обект по чл.56 ЗУТ в част от  ПИ № 48619.504.39 по КККР на гр. Царево – публична общинска собственост, представляващ петно № 91, съгласно Схема за поставяеми обекти на община Царево за 2026 г., за гр. Царево; 
УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

В община Царево е постъпила докладна записка с вх. №09-01-2234/21.09.2026 г. от Стоил Костадинов – директор на Общинско предприятие „Пристанище Царево“, с предложение да бъде стартирана процедура за отдаване под наем на свободни терени, представляващи петна №91 и №92, съгласно Схемата за поставяеми обекти на Община Царево за 2026 г., за гр. Царево.


В докладната записка е посочено, че за посочените терени са били сключени договори за наем, които към настоящия момент са изтекли, като е налице интерес същите да бъдат отдадени отново под наем.


Предмет на настоящето предложение е петно №91, с площ от 40 кв.м., представляващо част от ПИ №48619.504.39 по КККР на гр. Царево, находящо се на територията на пристанище Царево, съгласно одобрената Схема за поставяеми обекти на Община Царево за 2026 г., с цел – за магазин за промишлени стоки.


За да бъде отдадено горепосоченото петно под наем следва да се открие процедура за отдаване под наем чрез провеждане на публичен търг с тайно наддаване.

Съгласно Тарифата за базисни наемни цени – Приложение № 1 към Наредбата за реда за придобиване, управление и разпореждане с имоти и вещи – общинска собственост в Раздел „Б“ – Терени цената за наем на терен за поставяем обект по чл. 56 ЗУТ се определя  като 70% от цената, посочена в раздел ”А” според съответния вид дейност, а именно: „магазин за промишлени стоки“. Месечната наемна цена на кв. м. площ според горепосоченото предназначение на обектите е 3.07 € без ДДС за първа търговска зона, в която се намира горепосоченият имот. 

Месечната наемна цена на кв. м. площ на терен за разполагане на поставяем обект по чл.56 ЗУТ с предназначение за „магазин за промишлени стоки“ в първа търговска зона е 2.15 € /две евро и петнадесет цента/ без ДДС (сумата е определена съгласно Тарифата за базисни цени: 70%  х 3.07 = 2.15).

Горепосоченият обект не е включен в Годишната програма за управление и разпореждане с имотите – общинска собственост за 2026 год. и следва ОбС да вземе решение за допълването й.

С оглед на гореизложеното и на основание чл.21, ал.1, т.8 ЗМСМА във връзка с чл. 8, ал. 9 и чл.14 ал.2 и ал.7 от ЗОС във връзка с чл.12 ал.1 и ал.2 и чл.11, ал.4 и ал.6 от НРПУРИВОС, предлагам Общински съвет Царево да вземе следното 

Р Е Ш Е Н И Е:
 І. Допълва Годишната програма за управление и разпореждане с имотите- общинска собственост за 2026 година, като в списъка на имотите, които Община Царево отдава под наем, включва: петно № 91 с площ от 40 кв.м., съгласно Схемата за поставяеми обекти на община Царево за 2026 г., за гр. Царево, разположено  в ПИ № 48619.504.39 по КККР на гр. Царево, актуван с АПОС № 93/05.06.2008 г., за  поставяне на търговски обект за магазин за промишлени стоки.

ІІ. Открива процедура за провеждане на публичен търг с тайно наддаване за отдаване под наем за срок от 10 /десет/ години на петно № 91 с площ от 40 кв.м., съгласно Схемата за поставяеми обекти на община Царево за 2026 г., за гр. Царево, разположено в ПИ № 48619.504.39 по КККР на гр. Царево, целият с площ от 17549 кв.м., начин на трайно ползване – за пристанище, актуван с АПОС № 93/05.06.2008 г, с цел „за магазин за промишлени стоки ”.
 
Определя задължителни условия за провеждане на публичен търг с тайно наддаване, както следва:

- Начална тръжна наемна цена в размер на 86.00 € /осемдесет и шест евро/ без ДДС на месец, годишна тръжна наемна цена в размер на 1032.00 € /хиляда тридесет и две евро/ без ДДС;

- Направените предложения не могат да бъдат по-малки от първоначалната тръжна наемна цена плюс 10% от същата.

- Начин на плащане на наемната цена:

В седемдневен срок от влязлата в сила Заповед за определяне на участника спечелил търга, последният внася месечна наемна цена, предложена от него.

Наемната цена се плаща до 25-то число на текущия месец.
Възлага на Директора на общинско предприятие „Пристанище Царево“ да организира и проведе публичен търг с тайно наддаване по реда на Наредбата за реда за придобиване, управление и разпореждане с имоти и вещи общинска собственост при горепосочените условия и да сключи договор.
Приложени документи:

1. АПОС № 93/05.06.2008 год./заверено копие/;

2. Скица на имота/заверено копие/;

3. Схема /оригинал/;
4. Докладна записка с вх. №09-01-2234/21.09.2026 г. от Директора на Общинско предприятие „Пристанище Царево“.

С уважение,

За Кмет на Община Царево,

съгл. Заповед №РД-01-881/17.09.2026 г.

на Кмета на Община Царево
Денис Диханов – Зам.-кмет

Изготвил: Мария Стоименова                                         Съгласувал: Елена Димитрова
Ст.експерт «СД и ОС»                                                                            юрист









